Dewi Liana Seriestha

Dewi Liana Seriestha (lahir 7 September 1989) merupakan seorang penyanyi, model dan bekas ratu cantik Malaysia. Kerjayanya bermula selepas menjadi salah seorang peserta rancangan Mentor musim pertama di TV3. Pada tahun 2014, beliau menjadi rakyat Malaysia pertama yang memenangi gelaran Miss World Talent dalam pertandingan Miss World 2014.

 Kehidupan awal 
Dewi Liana dilahirkan di Kuching, Sarawak kepada pemuzik Indonesia Yudhi Seriestha dan penyanyi Bidayuh Malaysia, Catherine Noep Sigit. Beliau merupakan anak ketiga daripada empat beradik. Beliau memenangi pertandingan nyanyian kebangsaan, Bintang Kecil RTM pada 2000. Pada tahun 2005, beliau berpindah ke Kuala Lumpur bersama keluarganya untuk memulakan kerjayanya. Dewi Liana tamat belajar di ASWARA pada November 2015.

 Kerjaya 

 2005–2010 
Pada 2005, Dewi Liana membuat penampilan TV pertamanya menerusi rancangan realiti TV, Mentor musim pertama, yang bersiaran di TV3 di bawah bimbingan Liza Hanim. Beliau hanya berusia 16 tahun dan merupakan peserta termuda rancangan itu yang turut disertai oleh Bella Nazari dan Nabil Zamanhuri. Beliau juga bergiat aktif dalam bidang lakonan. Pada 2009-2010, beliau muncul dalam drama, Kembali, Nilai Cinta Diana dan Patung Cinta untuk Radio Televisyen Malaysia.

Pada tahun 2010, beliau menyertai pertandingan kecantikan Miss Fair & Lovely World Harvest Festival yang berpangkalan di Sarawak di mana beliau menjadi juara dan juga gelaran induk Miss Talent.

 2014–2016 
Pada tahun 2014, Dewi Liana dipilih untuk mewakili Malaysia di Kejohanan Seni Persembahan Sedunia (bahasa Inggeris: World Championships of Performing Arts). Beliau memenangi pingat emas untuk opera klasik, tiga pingat perak untuk kategori kontemporari, dunia dan pelbagai kategori (vokal), penghargaan khas di bawah Anugerah Industri dan pingat untuk juara klasik WCOPA. Pada bulan Ogos 2014, dia dinobatkan sebagai Miss World Malaysia 2014 di Corus Hotel, Kuala Lumpur dan mewakili Malaysia di Miss World 2014 di London. Beliau memenangi gelaran Miss World Talent dan dinobatkan sebagai salah satu daripada 25 finalis suku akhir.

Pada Hari Raya Aidilfitri 2015, Dewi Liana menyertai 10 selebriti lain dalam satu acara amal yang diadakan di Kuching, Sarawak bersama Ziana Zain untuk rancangan "Aidilfitri with Ziana Zain & Friends".

Pada 4 September 2015, Dewi Liana melancarkan singlenya, Hati Telah Dimiliki di Spotify dan iTunes.https://itunes.apple.com/album/hati-telah-dimiliki-single/id1035590859?v0=9988&ign-mpt=uo%3D1 Single ini menjadi lagu tema drama TV3, Waris Kasih.

Pada November 2015, Dewi Liana dianugerahkan Anugerah Pencapaian Cemerlang Asia semasa Anugerah Naga Emas Asia 2015/2016 untuk siri pencapaiannya semasa WCOPA serta Miss World 2014.

Dewi membuat persembahan di rumah terbuka Tahun Baru Cina peringkat kebangsaan di Sibu Town Square pada Februari 2016. Acara ini dihadiri oleh Perdana Menteri Malaysia, Najib Razak. Pada Julai 2016, Dewi mengumumkan bahawa single kedua masih dalam persiapan dan akan menandatangani dengan Warner Music Malaysia. Beliau mencipta single itu sendiri.

Pada Disember 2016, Dewi Liana tampil di rumah terbuka Krismas peringkat kebangsaan di Pavilion Kuala Lumpur bersama David Arumugam, Cassidy Anderson dan Michael Leaner. Acara itu dihadiri oleh Timbalan Perdana Menteri Malaysia, Ahmad Zahid Hamidi, Menteri Pelancongan dan Kebudayaan Mohamed Nazri Abdul Aziz, Menteri Pengangkutan Liow Tiong Lai dan Menteri Sumber Manusia Richard Riot Anak Jaem.

 2017–kini 
Single kedua Dewi Liana telah dikeluarkan di platform digital iTunes, Apple Music dan Spotify pada 20 Januari 2017, di bawah Warner Music Malaysia. Pada Mei 2017, Dewi dipilih sebagai ikon dan penceramah keynote untuk Hari Kebudayaan Dayak Antarabangsa di Kabupaten Bengkayang, Indonesia. Dewi juga dimahkotakan Wanita Dayak Paling Cantik.

Pada Julai 2018, Dewi beraksi dalam pementasan teater muzkal Sarawak: An Indigenous Journey, yang diadakan sempena penganjuran kedua Rainforest Fringe Festival, lanjutan daripada Festival Muzik Hutan Hujan Dunia.

Pada Oktober 2018, ia telah diumumkan bahawa single beliau, "Seindah Berdua" telah mara ke separuh akhir Anugerah Juara Lagu ke-33.

Single bahasa Inggeris sulung Dewi, "I Love You" dikeluarkan pada 1 Februari 2019. Ia ditulis bersama oleh beliau sendiri dan Mark Woods.

 Cabang lain 
Pada Oktober 2015, Dewi Liana mengikat kontak dua tahun sebagai duta Furley Bioextracts.

 Diskografi 
+Single Tahun Tajuk Album Catatan2015"Hati Telah Dimiliki"Bukan album single Lagu tema drama, Waris Kasih.Ratu cantik ke penyanyi. Retrieved August 21, 2015.2017"Seindah Berdua"Bukan album single Dicipta oleh Dewi sendiri.Seindah Berdua. Retrieved January 21, 2017.

+Single promosi Tahun Tajuk Peranan2018"Undilah"(bersama Andi Bernadee, Bella Nazari & Wan Shahjuddin) Rendisi yang dirakamkan bersempena Pilihan raya umum ke-14.

 Filemografi 

Televisyen
 Tahun Tajuk Peranan Saluran Catatan2005 Mentor  Peserta TV3 2016 Kamek Sayang Sarawak  HosPelepas rindu anak Sarawak. Retrieved 17 July 2016.2017Selamat Pagi Malaysia Dirinya sendiri TV1Tetamu untuk segmen "Santai Selebriti".2020Dirinya sendiriKemunculan khas sempena festival Gawai Dayak dan Kaamatan.2021Nota di KotaHosTVS

Teater
 Tahun Penerbitan Peranan Tempat Tarikh Catatan 2016 Mulan Maharani Auditorium DBKL 15–17 April 2016 Menyanyikan "Reflection". 2019 Gemilang Sebuah Muzikal  Auditorium DBKL 13-15 Disember 2019 Peranan utama

Bibliografi
 Yayasan John Jinep (2017). Dewi Liana Seriestha: A Portrait in Words and Pictures. Kuching, Sarawak: Dayak Bidayuh National Association. 

 Anugerah dan pencalonan 
 Tahun Anugerah KategoriKarya tercalon Keputusan Rujukan2015Asia Golden Dragon Awards 2015/2016Anugerah Pencapaian Luar Biasa Asia Dirinya sendiriSwinas Inspirational Award by UMNO's Women's Youth WingKebudayaanDirinya sendiriPekema (Persatuan Pengimport Kenderaan) Sarawak   Anugerah Pencapaian Luar BiasaDirinya sendiri2017Hari Kebudayaan Dayak AntarabangsaWanita Dayak Paling CantikDirinya sendiri2018McM Rising Stars McMillan Woods Global AwardsVocalist Extraordinaire Of The YearDirinya sendiriAnugerah Juara Lagu -"Seindah Berdua"Semi-finalis Ngarum Lagu Bidayuh (NLB) (Bidayuh Music Awards) Special Bidayuh Artistes and Musicians Association (Bama) Award Dirinya sendiri

 Rujukan 

 Pautan luar 


Kategori:Kelahiran 1989
Kategori:Orang hidup
Kategori:Orang dari Sarawak
Kategori:Orang Malaysia berketurunan Cina
Kategori:Orang Malaysia berketurunan Indonesia
Kategori:Orang Malaysia berketurunan Bidayuh
Kategori:Penyanyi wanita Malaysia
Kategori:Pelakon wanita Malaysia
Kategori:Cina Indonesia
Kategori:Kristian Malaysia
Kategori:Peragawati Malaysia
Kategori:Peserta Mentor
Kategori:Alumni Akademi Seni Budaya dan Warisan Kebangsaan